HILLSONG TV Töö ja puhkuse vahekord 1/2
Kas elu peaks olema loorberitel puhkamine või peaksime kandma
täielikku vastutust ja kohustuste koormat?
Kas meil on nende kahe vahel võimalik ka tasakaal leida?
Kas on võimalik omada ühte ilma teiseta?
Mina nii ei arva.
Tänases saates kõnelen pingest, mis on töö ja puhkuse vahel.
Usun, et see sõnum toob su ellu leevendust. Jää meiega!
Hiljuti avati üks uus spordihall siinsamas lähedal.
Olen 58 a vana ja pean tegema midagi selle jaoks,
et kehakaal oleks mõistlik. Pean trenni tegema, et iga kord
kui avalikkuse ette satun, ei peaks hakkama nööpe avama.
Otsustasin siis muretseda endale selle uue võimla kaardi.
Palusin oma abilisel sellega tegeleda. Ta helistas võimlasse ja rääkis minust.
Ta mainis neile, et reisin seoses teenimisega kogudustes palju.
Mu abiline rääkis mulle, et sai väga hea pakkumise.
Ta ütles, et ainus tingimus oli, et ma ei läheks sportima peale kahte.
See sobis mulle hästi. Peale seda rääkisin ma ka teistele
meie koguduses, kui hea pakkumise ma sain.
Paljud olid üllatunud, sest keegi polnud saanud nii
head pakkumist. Rääkisin sellest nii oma väimehele kui ka pojale.
Olime väga õnnelikud selle pakkumise üle.
Ka minu väimees mõtles ja ütles, et ka temal pole vaja minna
spordihalli peale kella kahte. Seejärel hakkasin uurima
oma abilise käest, et kuidas ta sai selle pakkumise.
Ta vastas mulle, et peab olema vähemalt 55, et sellist pakkumist saada.
Minu jaoks oli see laastav moment. Ma pole kunagi tahtnud saada
allahindlust oma vanusega seoses. See juhtus minuga ilma,
et ma oleks seda isegi tähele pannud. Sain seenioritele
mõeldud allahindluse võimlasse. Selleks oli vaja olla vähemalt 55 a.
See tõesti oli raske hetk mu jaoks.
Kindlasti nii siin, Austraalias kui ka mujal maades
on põhimõtteks, et kui inimesed jäävad vanemaks,
kantakse nende eest hoolt. Inimesed kannavad selle
mõttega suurt maksukoormat, nii mõnigi on ehk ka
riigi julgeoleku eest välja astunud.
Hiljem peale koormate kandmist, saavad inimesed vanemas eas
kergemat elu elada. Tahaksin täna rääkida elust,
juhtimisest ja koguduse elust. Pingest, mis tekib koormate
kandmise ja puhkuse vahel.
2Kr 8:13 on kirjas: "Sest ei tohi olla nii,
et mis teistele on kergenduseks, ahistaks teid,
vaid võrdsuse saamiseks olgu teie jõukus praegu nende puudusele
toeks, et ka nende jõukus kunagi saaks toeks teie puudusele,
nii et tekiks võrdsus."
Jutt käib Pauluse poolt armuanni kogumisest vaestele usklikele.
Ta kutsus üles korintlasi oma rikkusest jagama neile,
kes olid puuduses. Ta ütles, et see ei peaks toimuma
viisil, kus see, mis teistele on kergenduseks, ahistaks teid.
Ta rääkis võrduse leidmisest. Ta otsis tasakaalu koorma
ja hingamise vahel. Selle äratundmine on elus tähtis.
Selleks, et elus millegagi hakkama saada,
peame me kindlasti ära tundma pinge,
mis on töö ja puhkuse vahel. Vaadates kasvõi meeskondade
vahelist koostööd näeme, et see on tähtis.
Meeskonnatöös on mõlemat, nii koorma kandmist kui puhkehetki.
Asi ei saa toimida, kui üks pool kannab kogu koormat
ja teine puhkab loorberitel. See kehtib ka paarisuhte kohta.
Suhe ai saa toimida hästi, kui ainult üks osapool
teeb oma osa - kui üks panustab ja pingutab
ning teine naudib vaid õnnistusi. Tuleb tundma õppida õiget pinget,
mis on koorma ja puhkuse vahel. Koormat kantakse koos ja
ka vilju nauditakse koos. Ka vabatahtlikuks olemine
koguduses on koorma kandmine, et me võiksime nautida
täna seda atmosfääri, mis siin on.
Ka lahkus töötab samal põhimõttel. Niisamuti ka paljud muud asjad.
Ühtegi kasvavat kogudust ei suudeta rajada, kui ei mõisteta
koorma kandmise ja puhkuse vahelist tasakaalu.
Kui inimesed on abielus ja üks pool tahab vaid puhkust,
ei tule abielust midagi välja. Sama kehtib ka teismeliste kohta.
Kui tahad elada kodus külmiku lähedal vaid televiisori pulti
käes hoides, kannab keegi teine sinu koormat.
Nii pole koorma kandmine ja puhkus tasakaalus.
See põhimõte kehtib ka säästude ja majanduse kohta.
Me ei saa kulutada seda, mida meil pole.
Selleks, et me saaksime kulutada, peame me teenima
ja säästma. See printsiip kehtib paljudes
eluvaldkondades. See kehtib ka meid
ümbritseva keskkonna suhtes. Austraalia on tuntud oma
imeliste randade tõttu. Mõni lihtsalt tahaks lamada
rannas ilma, et kannaks koormat selle paiga eest hoolitsemisel.
Eelmisel aastal peale 25 aastat Hillsongi konverentse,
õnnistas meie kogudus mind ja mu abikaasat reisiga Euroopasse.
Käisime Bobbiega Santorini saarel Kreekas.
See on imeline paik - pikk ja kitsas saar.
Peatusime seal mõne sõbraga paar päeva.
Soovitan väga sinna minna. Seal on vist maailma kõige
ilusamad päikeseloojangud. Saar ise on poolkuu sirbi sarnase
kujuga. Palju aega tagasi purskas seal vulkaan, ja seetõttu sai see saar
sellise kuju. Ainus viis, kuidas liikuda ühest tipust teise,
on kas laenutada roller või kasutada ühistransporti.
Kogu aja, mil meie seal olime, toimus seal taksojuhtide streik.
Need streigid ei kestnud mitte paar päeva, vaid olid kestnud
mitmeid kuid üle terve Kreeka. Riik oli sattunud väga
raskesse majanduslikku seisu. Riigi tasandil toimusid suured
eelarvekärped. Taksojuhid, kes olid harjunud kergelt raha teenima,
pidid nüüd seadma sisse taksomeetrid, mille arvelt pidid
nad hakkama riigile korralikult makse maksma. Nad pidid
aitama nüüd kanda maksukoormat. Seal oli juba välja kujunenud
kultuur põlvkondade kaupa, kuidas oli harjutud asju ajama.
Järsku ei meeldinud inimestele mõte ka kanda koormat.
Meile meeldib, et kui tuleme kogudusse,
tunneme siin usku ülesehitavat atmosfääri.
Naudime ülistusmuusikat ja meile meeldib mõte sellest,
et võime siia sõpru kutsuda. Meid julgustab mõte, et see on koht,
kus nad võivad isiklikult Jeesust kohata ja saada päästetud.
Meile meeldib see, et kirikusse tulles,
õpetatakse Jumala Sõna. Võime nautida seda hingamist
tulles kogudusse, kuid samas ei pruugi üldse
mõista, et selle nimel on keegi koormat kandnud.
On tähtis ära tunda, et kui ollakse valmis
kandma koormat, seeläbi on ka hingamine palju meeldivam.
Seda suuremad on õnnistused ning tugevam on kogudus.
Me näeme kõiki neid vilju, mida saame nautida,
ometi on aga siin täna palju neid, kes on valinud kanda seda koormat.
Milline on sinu elus see vahekord koorma kandmise ja puhkuse vahel?
Räägin veel ühe loo reisist Vahemere äärde.
Olime Itaalia rannikul. See paik oli võrratu.
Seal oli sinine taevas ja helesinine vesi.
Vahemeri ise oli mõnusalt soe. Merel oli näha suuri jahte
ja muid laevu. Need ei olnud mitte mingid väiksed laevad,
vaid need olid hiiglaslikud eralaevad. Ma mõtlesin,
et kes küll neid omavad? Kes on need inimesed, kellel on nii palju raha?
Laevad võtavad inimesi peale ja viivad merele restoranidesse
sööma. Seal ujudes ja mõtiskledes selle üle, et kes küll on need,
kes omavad neid laevu, vaatasin ma endast
veidi kõrvale. Seal nägin ma, kuidas minust mööda hulpis vees
üks halvasti lõhnav asi. Keegi oli oma koormat kergendanud.
See ei toonud mulle aga mitte mingisugust kergust.
Peale seda hulpis minu teiselt poolt mööda naiste hügeenitoode.
Varsti selgus, et keegi seal laevas nautis kõiki Vahemere mõnusid,
aga polnud valmis kandma koormat, selle eest hoolitsemise kujul.
Jeesus ütles, et kui tahad olla suur, pead sa teenima teisi.
Olla suur on lihtsalt nautida, teenimine on aga koorem.
Piiblis on kirjas, et kellele on antud palju,
temalt ka nõutakse palju. Hingamine ja koorem.
Veel on kirjas, et need, kes külvavad pisarates, lõikavad rõõmuga.
Koorem ja hingamine.
"Tooge kõik kümnis täies mõõdus varaaita, et mu kojas oleks toitu."
Koorem. "Tõesti, ma avan teile taevaluugid ja kallan teile õnnistust
küllastuseni." Hingamine.
See printsiip kehtib kõikjal. See on andmine ja võtmine.
See tähendab olla valmis olema ohvrimeelne
ja ka ise saama. See on võimas põhimõte.
See toimib perekondades, kodudes, abieludes, meeskonnatöös
ja ka koguduses. Kõige ilusamaks ja edukamaks
teeb koguduses andmine, mitte ülistuse võimsus ja
jutlustajad. Seda teeb lahkus. Kui inimesed on valmis kandma koormaid.
Selleks, et me kõik võiksime kogeda Jumala parimat meie jaoks, peame me
olema valmis kandma koormaid. Peame mõistma töö ja puhkuse
vahelist suhet.
2Kr 8-ndas peatükis räägib Paulus ohvrianni kogumisest.
Ta räägib sellest kahes järjestikuses peatükis.
Ta on usku täis isegi enne seda, kui ohver kokku pandud oli.
2Kr 8:20 kutsub ta seda ohvriandi kui rohkeks anniks.
See oli midagi erakordset ja ülekülluslikku.
See oli kogutud puudust kannatavatele usklikele
Jeruusalemmas. Kirjast korintlastele võib välja lugeda
nende valmisolekust ja lahkusest. Nad olid valmis kandma koormaid.
Eesmärk polnud see, et ühtede elu kergendatakse
ja teistele seeläbi suurem koorem kaela tuleks.
Eesmärgiks oli abistamine ja tasakaal. Paulus rääkis korintlastele
võimalusest aidata ehk kanda koormat.
Ta rääkis ka usinusest, abiliste saatmisest.
Üks, kes saadeti välja, oli ustav vend Tiitus.
Teisena saadeti veel üks ustav vend 2Kr 8:18 salmis.
Veel saadeti üks vend, kellest räägitakse 22. salmis.
Mõelge hetkeks sellele vahekorrale, mis on koorma ja hingamise vahel.
Seejärel mõelge nendele kolmele vennale.
2Kr 8:1 on kirjas: "Vennad, ma tahan teile teatada,
mida Jumala arm Makedoonia kogudustes on korda saatnud.
Rohked katsumused, millega neid on läbi proovitud,
on andnud neile ohtrasti rõõmu ning nende põhjatu vaesus on
kasvanud siira headuse rohkeks rikkuseks.
Nad on ju andnud oma jõudu mööda - mina olen tunnistaja -,
koguni üle oma jõu. Nad ise on vabatahtlikult anunud
meilt paljude palvetega, et neil võiks olla osa
eesõigusest aidata pühasid. Nii me siis julgustasime Tiitust,
et ta teie keskel viiks lõpule selle korjanduse,
nii nagu ta seda kord on alustanud. Jah, nii nagu te olete ülevoolavad
usult ja sõnalt ja tunnetuselt ja innukuselt ja meie armastuselt
teie vastu, olge ülevoolavad ka selles armastustöös.
Ma ei ütle seda käsuna, vaid proovides teiste innukuse
varal ka teie armastuse ehtsust. Te ju teate meie Issanda
Jeesuse Kristuse armu, et Tema, kuigi Ta oli rikas,
sai teie pärast vaeseks, et teie saaksite rikkaks
Tema vaesusest. Ma annan selles asjas vaid nõu:
see oleks ju teile kasulik, kui te nüüd lõpetaksite
oma tegemise, mida te alustasite juba mullu.
Lõpetage nüüd oma tegemine, et nõnda nagu teil oli valmidust
tahta, nõnda oleks seda ka lõpetamiseks oma võimalusi mööda.
Sest kui on olemas valmidust, siis on see meeldiv selles,
mis kellelgi on, mitte selles, mida tal pole."
Paulus jätkab ja ta räägib seal tasakaalust.
"Sest ei tohi olla nii, et mis teistele on kergenduseks,
ahistaks teid, vaid võrdsuse saamiseks olgu teie jõukus praegu
nende puudusele toeks, et ka nende jõukus kunagi
saaks toeks teie puudusele, nii et tekiks võrdsus"
Peale seda ta jätkab ja räägib Tiitusest.
Kui tahame mõista tasakaalu puhkuse ja koorma vahel,
uurigem koos Tiituse südamehoiakut ja osavõtlikkust.
Koormate kandmise ja puhkuse vahel on tasakaal.
Jeesus ütles, et kellele on antud palju, temalt nõutakse palju.
See kätkeb enda töö ja puhkuse vahekorra mõtet.
Nii tihti tahame me kogeda kõiki õnnistusi, ega taha kanda koormaid.
Kasutan näitena randa. Me soovime nautida selle ilu, aga
ei taha kanda hoolt selle eest. Ometi kui mõistame seda,
kuidas need kaks on loodud koos töötama, saab meie elu olla ka
palju rohkem efektiivne paljude inimeste jaoks. Ehk paljud veel
pole seda mõistnud ja tahetakse olla õnnistatud ega taheta kanda
mingeid sellega kaasnevaid kohustusi. Kogudust ei saa nii
üles ehitada. Inmeste elud ei ehitu üles ilma selle tõe tundmiseta.
See kehtib inimsuhetes. Kui ollakse valmis kandma kohustust üksteise eest,
siis lisandub nendesse suhetesse ka rõõm. Koormate kandmine ja
hingamine käivad käsikäes. Ei ole hea, kui üks inimene võtab
vabalt ja teine kannab kogu koormat. Koorma ja kerguse
suhtes ei peaks me ennast halvasti tundma, sest tegu on ühe printsiibiga,
mis on Jumala poolt seatud ja avab meid võimalustele, mis on Temas.
Sõnad ohver ja pühendumine kõlavad tihti keeruliselt,
ometi aga avavad need meid Jumala poolt seatud võimalustele.
Palve on alati olnud meie peres tähtsal kohal.
Mäletan end väiksena koos vanaema ja emaga.
Nemad õpetasid mind palvetama.
Nemad olid õppinud seda omakorda oma vanematelt.
Üles kasvades meie perekonnas, tundsin ma alati armastuse
ligiolekut. Usun, et see oli tänu usule meie peres.
See oli alati hea tunne.
Ometi lapsena ei saanud ma aru, mis on koguduse roll.
Ma teadsin, et Jeesus oli lihtsalt Piibli tegelane.
Ma ei tundnud Jeesust isiklikult. Teismelisena tahtsin elada oma valikute
järgi. Kohe, kui sain, kolisin kodust välja.
Vaadates olukorrale, kus mu pere oli, teadsin ma, et Deb
ei tundnud veel Jeesust.
Ma tean, et 17 aastat mu ema palvetas mu eest.
Nii mina kui Debi vanaema, me palvetasime Debi eest jätkuvalt.
Mäletan, kuidas mu ema mulle ütles, et Jeesus on alati
sinu jaoks olemas. Kui sa tunned, et enam ei jaksa, hüüa Tema poole.
Ema ütles seda mulle mitmeid kordi. Lõpuks, kui olukord oli
liiga raske, hüüdsin Jeesust appi. Kui ema poleks mind palves kandnud,
siis ei tunneks ma täna Jeesust isiklikult.
Ma ülistan Issandat, et Ta andis meile võimaluse Teda ülistada.
Olen südamest tänulik oma vanematele, et nad olid ustavad ja
kandsid mind palvetes. Olen õnnelik, et võime koos kirikus käia.
See kõik tundub nii võimatu, kui vaatan tagasi oma elule ja
sellele, kui kaugel ma kord seisin praegusest elust.
Täna ma saan seista Jeesuse ees ja tänada Teda!
Isiklikus armus elamiseks on meil vaja ilmutuslikku mõistmist sellest,
kes me oleme Kristuses ja mida oleme kutsutud tegema.
www.hillsongtv.com on võimalik lugeda "Being Comfortable In
Your Own Grace" õppe-CD soetamise kohta lähemalt.
Tähtis on mõista imelisi võimalusi ja õnnistusi, mis kaasnevad
isiklikus armus elamisega. Veel on võimalus endale osta
"Colour Conference'i 2012 lindistus", kus kõnelevad
Bobbie Houston, Beth Moore ja Priscilla Shirer.
Võid elada armus ja soosingus, mida Jumal tahab, et sa kogeksid!
Lisainfot leiad: www.hillsongtv.com
See on ilmutus minule
Jeesus Kristus löödi risti
Olen lunastatud meeleparanduse läbi
Ta suri minu eest ristil
Olen õigeks mõistetud
Saanud andeks oma patud
Minu vana mina on maha maetud
Elan uuena nagu Jeesuski on üles tõusnud
Ma tõusen üles
Nagu ka Jeesus äratati ellu
Tema sees
Tema läbi
Elan ma
Seisan uue looduna
Ristitud vere ja Püha Vaimu läbi
Laulge julgelt - pole hirmu
Pole hirmu, mis mõistaks hukka
Usu läbi olen ma õigeks mõistetud
Ma tõusen üles
Nagu ka Jeesus äratati ellu
Tema sees
Tema läbi
Elan ma
Ma tõusen üles
Nagu ka Jeesus äratati surnuist
Tema sees
Tema läbi ma elan
Ma tõusen üles nii nagu Temagi
Kuulutan Sinu võitu ja Sinu valitsust
Üle oma elu
Kuulutan Sinu valitsust
Ja tõstan kõrgeks Sinu nime
Sinu Sõna on igavene
Sinu kuningriik ei lõppe
Sinu kiitus kestab igavesti
Jätkuvalt
Ükski vägi ei saa Sinu vastu
Ükski needus ei kõiguta Sinu trooni
Keegi ei saa varastada Sinu au
Sest kogu au kuulub Sulle
Ma seisan siin, et laulda Sulle kiitust
Sest olin surnud oma pattudes
Aga nüüd olen ma äratatud elule
Ma tõusen üles
Nagu ka Jeesus äratati surnuist
Tema läbi
Temas on mul elu
ÄRKAMINE
Midagi on sinu sees toimumas.
Sinu iseloomu kasvatatakse ja muudetakse.
Sinu juured lähevad sügavale mulda.
Sa kasvatad usalduse, kindluse ja tugevuse.
Saad tõusta vaid nii kõrgele, kui sügaval on su juured.
Ära põlga madalat algust. See on tee kõrgustesse,
kuhu Jumal sind tõsta tahab.
Jeesuse vere läbi on tõmmatud piir igale needusele sinu elus.
Niisamuti on Tema vere läbi kõik ahelad su üle murtud.
Nii sina kui ka su järeltulevad põlvkonnad on vabastatud.
See, mille osaks on sinu eelkäijad saanud,
pole enam järeltulevate põlvkondade osa.
Sinu elu on Tema läbi muudetud. Su ellu tuleb suur rõõm.
Sa võid hõisata ja tantsida selle üle!
Ärkamine on jõudnud siia linna!
Ühes Armastuses, Vaimus ja üksmeeles käies
laiendame üheskoos Jumala kuningriiki maa peal.
Üks mulle väga südamelähedane ettevõtmine on Hillsongi juhtide
võrgustik. Selles ühendavad inimesed jõud Kristuse koguduse
abistamiseks. Hillsongi koguduse eesmärk on jõuda inimesteni
ja teha kõike seda, milleks Jumal meid igaüht on kutsunud.
Me oleme saanud häid sõpru Hillsongi võrgustiku kaudu.
Kogudustevaheline suhtlus on saanud hoogu juurde.
Niisamuti ka üheskoos ja üksteise teenimine.
See võrgustik on pidevalt kasvav ja arenev. Astugem üheskoos
välja, et Jumala tahe võiks tuntuks saada kõikjal.
Liitu, varusta & teeni ligimest. Hillsong leadership network.
Kiitus Jumalale Tema päästeplaani eest.
Ei tahaks mõeldagi sellele, kus me oleks ilma Temata.
On palju inimesi, kes elavad just nagu ilma tüürita laevad.
Neis on suur potensiaal, aga pole midagi, mis näitaks neile suunda.
Läbi Jeesuse Kristuse võib olla su elus suund. Edukad inmesed
võivad omada edukat alust oma eduks. Inimesed, kes on
raskustes, saavad kogeda tuge ja juhtimist. Elav usk Jumalasse on
imeline. Jumal väga õnnistagu teid! Soovin teile imelist nädalat,
ärge unustage, et parim on veel ees.
Tõlge: Triin Pöör